Entós nun me dí cuenta dello pero agora, con un tiempu andáu, camiento que la intención dIglesias nun yera tanto la de  construyir una opción política nacionalista con cares nueves como la mía o la delli, cuanto la de facer un grupu presentable curricularmente papautar con Sergio Marqués y la so recién creada organización. Ye posible que Fernández Coalla anduviere tamién nesos telares, pero duldio muncho que Riesgo pensare lo mesmo. Nun me diera cuenta desta posibilidá porque siempres pensé que lo dURAS yera confeti y que diba durar lo que durarel tirón de Marqués dende la presidencial gobiernu. Esa idega yera pa mín tan  evidentemente verificable en poco tiempu que nun me cabía na cabeza que daquién del entornu nacionalista pensare dotra forma. Taba enquivocáu. Más dún y de dos nacionalistes, inclusive desquierdes, pensaben lo contrario. Agoral tiempu dame la razón pero eso nun val pa namás que pa dicir eso de ya te lo dixi yo.